钦定古今图书集成/历象汇编/乾象典/第070卷 > 坤舆图说 > 《云赋》杨乂
## 钦定古今图书集成/历象汇编/乾象典/第070卷 > 坤舆图说 > 《云赋》杨乂

“天地定位，淳和肇分，刚柔初降，阴阳烟煴”，于是山泽
通气，华岱兴云，缥缈翻绵，郁若升烟，蹇槃萦以诘屈
兮，若虬龙之蟠蜿，嶷岐岐以岳立兮，状有似乎列仙，
“东西络绎，南北油裔，随风徘徊，流行晻霭，豁兮仰披，
杳兮四会，凝寒冰于朱夏，飞素雪于元冥，洒膏液于
天汉，腾鸿泉于太清，乾坤以之交泰，品物以之流形”，
江海以之深满，川谷以之丰盈，毛羽以之光泽，草木
以之葩荣，萌芽以之挺殖，苗秀以之积成，始于触石
而出，肤寸而征，终于霑濡六合，浸润群生，荡涤陈秽，
含吐嘉祥，施畅《凯风》，惠加春阳，“拟神化于后土，与三
曜兮齐光。”